als_Latn dik_Latn sag_Latn
Ademi: "Vota 'e përmbajtur' e PDSH-së në KSHZ në fakt një 'JO' për shqiptarët"
- E shtunë, 22 Mars 2014 2014-03-22 1:35:52.MD 13:35
Shkup, 22 mars 2014 (MIA) - Sa më shumë kalojnë ditët, aq më shumë pyetje që kërkojnë përgjigje i ngarkohen Partisë Demokratike Shqiptare. Ne mund t'ua falim mirëkuptimin tonë krerëve të saj, që të gjetur në udhëkryqet e brendshme dhe mes revoltash partiake, nuk po lënë akuzë pa bërë, për të mbuluar si me gjethe fiku, veten dhe rreshtimin antikombëtar që kanë zgjedhur. Por as gjuha pa fre dhe as fjalët pa fakte, nuk mund t'ua heqin vëmendjen shqiptarëve, për të kërkuar përgjigjet që ata u detyrohen. Sqarimet dhe shpjegimet për veprimet antishqiptare, që po e varin këtë parti në murin e turpit kombëtar, e filloi kështu konferencën e sotme për shtyp shefi i shtabit zgjedhor i BDI-së, Abdilaqim Ademi, njëherit edhe sekretar i përgjithshëm i BDI-së.
"Në vazhdën e aleancave të dyshimta, bërë pas kulisash, PDSH dhe Menduh Thaçi zgjodhën për faqe të zezë të rrezikojnë edhe një tjetër proces gjithëshqiptar. Duke votuar 'e përmbajtur' në Komisionin Shtetëror të Zgjedhjeve, kjo parti na tha hapur se, për shqiptarët në Maqedoni, jo e jo, por nuk i bëhet vonë as për dhjetëra mijëra mërgimtarë shqiptarë. Vota 'e përmbajtur' e saj, që është në fakt një 'PO' për ruajtjen e biznesit personal dhe një 'JO' për shqiptarët, legalizoi mbi 450 votues të Pustecit, që në zgjedhjet e 27 prillit do të votojnë kundër deputetit të mërgatës shqiptare", tha më tej Ademi.
Sekretari i përgjithshëm i BDI-së Ademi, në vazhdim tha se sot përmes kësaj konference, përcjellë përbuzjen më të thellë të çdo shqiptari kudo që jeton, ndaj këtij turpi të PDSH-së dhe të Menduh Thaçit. "Me këtë vendim, ky i fundit mund t’i ketë siguruar vetes dhe biznesit familjar edhe një ditë më shumë komoditet, por ka humbur përgjithmonë dhe atë besim minimal që shqiptarët mund t’ia kenë falur", tha ai.
Për të sqaruar opinionin, Ademi tha se pyet publikisht PDSH-në dhe kreun e saj, nëse kjo votë në KSHZ është njëlloj si dhe kandidimi për president, pjesë e marrëveshjes për 'Interpromet'-in?
"PDSH mund të bëjë kurban Iljaz Halimin dhe cilindo zyrtar të saj që pranon të jetë i tillë, por nuk guxon, sepse do të rëndohet rëndë, të flijojë interesat kombëtare të një mërgate të tërë shqiptarësh, për interesat biznesore të Menduh Thaçit", vazhdoi Ademi.
"Për të mos u mjaftuar me kaq, sikur turpi të mos kishte kufi, kreu i PDSH-së do të dilte në një konferencë për shtyp, për t’u treguar publikisht shqiptarëve se, ç’është në gjendje të bëjë për të ruajtur bizneset e tij. E duke iu vërsulur gazetarit shqiptar, e gjithë bota pa dhe u bind edhe një herë se, deri ku mund të arrijë gatishmëria e tij, kur gjërat s’i shkojnë mbarë, për të dhunuar demokracinë dhe mediat", shtoi Abdilqaim Ademi.
Në fund të konferencës për shtyp, Ademi parashtroi edhe një herë pyetjet, të cilat, siç tha ai, sot i bën sot çdo shqiptar: "A është e vërtetë se, rreth 70% e pronës shtetërore që kishte dikur Tetova, sot është pronë e familjes Thaçi dhe e farefisit të tij?", dhe "Si e privatizoi Menduh Thaçi këtë pronë që është krijuar në dekada, me mundin dhe me djersën e shqiptarëve dhe të tetovarëve?". ab/13:24
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 16:31 | Veteranët ushtrakë kroatë përplasen me policinë
Veteranët ushtrakë kroatë, të cilët që mbrëmë protestojnë në qendër të Zagrebit , pasi që konsideroj...
- 16:18 | Merkel e do Britaninë brenda BE-së
Kancelarja gjermane, Angela Merkel, ka thënë se ajo do të punojë në mënyrë konstruktive me kryeminis...
- 16:13 | Presidenti i Nigerisë do ta intensifikojë luftën kundër Boko Haram
Presidenti i ri i Nigerisë, Mahmud Buhari në fjalimin e tij inagurues premtoi se do ta intensifikojë...
- 16:04 | Gruevski-Peterle: Proceset integruese dispozita themelore të Maqedonisë
Për Qeverinë anëtarësimi në BE paraqet dispozitë të rëndësishme strategjike për të cilën intensivis...
- 15:46 | Komisioni i monitorimit i APKE-s do të mbaj mbledhje për Maqedoninë në qershor
Raportuesi për Maqedoninë i APKE-së Robert Valter para Komisionit për monitorimin e detyrimeve të ve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn